La Vascogna la gera inte l'Alta Età de Mexo na principalitae del sud-ovest de la Fransa. El dogado de Vascogna el nase a partir dal 1032 par sparir cofà entità pulitega inte el 1063. A sta data, Bernard II d'Armagnac, conte de Vascogna, el vien batuo inte la batagia de La Castelle da Vilelmo VIII de Poitiers, doxe de l'Aquitania, e el bandona la Vascogna a l'Aquitania. Dopo del Tratà de Parixe del 1259, el dogado de Aquitania el ciapa el nome de dogado de Guyana, termene che el dexigna l'insieme de le posesion fransexi del re de Inghiltera. Malgrao sta evolusion, na identità vascona cultural e lenguistega la susiste par tuto el Rexime Antigo, e questo, fin uncuò. El termene "Vascogna" el ga anca indegà, soto la forma ladina , i Paesi baschi.